 AbaHluleli 5 IBhayibheli Elikuyi-Internet INguqulo Yezwe ElishaAbaHluleli 5:1-315 Ngalolo suku uDebora kanye noBharaki indodana ka-Abhinowamu baqhumuka bahlabelela, bathi: 2 Ngokuyeka izinwele zingaboshiwe kwa-Israyeli ngenxa yempi,Ngokuzinikela kwabantu ngokuzithandela,Tusani uJehova. 3 Lalelani, nina makhosi; bekani indlebe, nina zikhulu eziphakeme:Mina, yebo mina, ngizohlabelelela uJehova.Ngizomhubela uJehova, uNkulunkulu ka-Israyeli. 4 Jehova, ekuphumeni kwakho eSeyiri,Ekuviveni kwakho okhalweni lwakwa-Edomi,Umhlaba wazamazama, namazulu aconsa,Namafu aconsa amanzi. 5 Izintaba zageleza zasuka ebusweni bukaJehova,Leli Sinayi lasuka ebusweni bukaJehova, uNkulunkulu ka-Israyeli. 6 Ezinsukwini zikaShamgari indodana ka-Anati,Ezinsukwini zikaJayeli, izindlela zazingasetshenziswa,Nabahamba ngemigwaqo babehamba ngezindlela ezijikelezayo. 7 Abahlala ezweni elivulekile baphela, baphela kwa-Israyeli,Kwaze kwaba yilapho mina, Debora ngisukuma,Kwaze kwaba yilapho ngisukuma njengomama kwa-Israyeli. 8 Bakhetha onkulunkulu abasha.Yingaleso sikhathi lapho kwaba khona impi emasangweni.Isihlangu, noma ingcula, kwakungabonwa,Phakathi kwezinkulungwane ezingamashumi amane kwa-Israyeli. 9 Inhliziyo yami ingakubayali baka-Israyeli,Ababengabavuma ngokuzithandela phakathi kwesizwe.Tusani uJehova. 10 Nina bagibeli bezimbongolokazi ezibomvu ngokuphuzi,Nina enihlala kokhaphethi abanothile,Nani enihamba emgwaqweni,Cabangani ngalokhu! 11 Amanye amazwi alabo ababengababi bamanzi ezindaweni okukhiwa kuzo amanzi,Baqala lapho ukulandisa izenzo ezilungile zikaJehova,Izenzo ezilungile zabantu bakhe abahlala ezweni elivulekile kwa-Israyeli.Yingaleso sikhathi lapho abantu bakaJehova behlela khona emasangweni. 12 Vuka, vuka, Debora;Vuka, vuka, hlabelela ingoma!Sukuma, Bharaki, uhole izithunjwa zakho umuke nazo, wena ndodana ka-Abhinowamu! 13 Yingaleso sikhathi lapho abasindile behlela khona kwabakhulu ngokubabazekayo;Abantu bakaJehova behlela kimi bezokulwa nabanamandla. 14 Badabuka kwa-Efrayimi ethafeni eliphansi,Kanye nawe, Bhenjamini, phakathi kwabantu bakini.Abayali behla bevela kwaMakiri,Nalabo abaphatha izinto zombhali bevela kwaZebhuloni. 15 Izikhulu zakwa-Isakare zazikanye noDebora,Njengoba ayenjalo u-Isakare, wayenjalo noBharaki.Wathunywa ethafeni eliphansi ehamba ngezinyawo.Kwakukukhulu ukuhlola kwenhliziyo phakathi kwezigaba zikaRubeni. 16 Wahlalelani phakathi kwezikhwama ezimbili zesihlalo sehhashi,Ukuze ulalele ukubethwa kwemitshingo yemihlambi?Kwakukukhulu ukuhlola kwenhliziyo ezigabeni zikaRubeni. 17 UGileyadi wahlala esendaweni yakhe phesheya kweJordani;UDani yena, kungani aqhubeka ehleli isikhathi esithile emikhunjini?U-Asheri wahlala engenzi lutho ogwini lolwandle,Waqhubeka ehleli ezindaweni zakhe eziyitheku. 18 UZebhuloni wayeyisizwe esasiklolodela imiphefumulo yaso kwaze kwaba seqophelweni lokufa;NoNafetali, ezindaweni eziphakeme zokhalo. 19 Amakhosi afika, alwa;Yingaleso sikhathi lapho amakhosi aseKhanani alwa khonaEThahanaki ngasemanzini aseMegido.Awathathanga nzuzo yesiliva. 20 Izinkanyezi zalwa zisezulwini,Zalwa noSisera zisemikhondweni yazo. 21 Isifufula saseKishoni sabakhukhula,Isifufula sezinsuku zasendulo, isifufula saseKishoni.Wanyathela izikhwepha, mphefumulo wami. 22 Yingaleso sikhathi lapho izinselo zamahhashi zaqebekula khonaNgenxa yezinkunzi zamahhashi akhe ezigadula zigadulile. 23 Liqalekiseni iMerozi, kusho ingelosi kaJehova,Baqalekiseni ngokungaphezi abakhileyo kulo,Ngoba abazange bamsize uJehova,Abazange bamsize uJehova kanye nabanamandla. 24 UJayeli umkaHebhere umKheni uyoba obusiswé ukubedlula bonke phakathi kwabesifazane,Phakathi kwabesifazane abasetendeni uyoba obusiswé ukubedlula bonke. 25 Wacela amanzi, wamnika ubisi;Ngesitsha esikhulu sedili sabakhulu ngokubabazekayo waletha izaqheqhe. 26 Wabe eselulela isandla sakhe esikhonkwaneni setende,Nesandla sakhe sokunene esandweni sokhuni sabasebenza kanzima.Wambethela uSisera, wabhoboza ikhanda lakhe,Wazihlukanisa phakathi waziqhekeza izinhlafuno zakhe. 27 Wawela phakathi kwezinyawo zakhe, wafumbeka phansi, wadindiliza;Wawela phakathi kwezinyawo zakhe, wafumbeka phansi;Lapho awela khona, wawela khona enqotshiwe. 28 Owesifazane walunguza efasiteleni futhi waqhubeka emlindile,Unina kaSisera eseheleni,Kungani inqola yakhe yempi ilibele ukufika?Kungani umsindo wezinselo zezinqola zakhe wephuzé kangaka? 29 Abahlakaniphile emakhosazaneni akhe ayizicukuthwane babemphendula,Yebo, naye wayeziphendula ngamazwi akhe, 30 Akufanele yini bathole, akufanele yini bayabe impango,Isibelethoizibeletho ezimbili kuleyo naleyo ndoda enamandla,Impango kaSisera yezingubo ezidayiwe, impango yezingubo ezidayiwe,Ingubo efekethisiwe, ingubo edayiwe, izingubo ezimbili ezifekethisiweZezintamo zamadoda empango? 31 Kanjalo mazishabalale zonke izitha zakho, Jehova,Abakuthandayo mababe njengalapho ilanga liphuma ngamandla alo. Izwe alibanga naso esinye isiphazamiso iminyaka engamashumi amane. 